Isus sa učenicima pored mora.
**Priča o bacanju mreže** je jedna od Isusovih alegorijskih priča, koja govori o hvatanju riba i odvajanju dobrih od loših.

Zabeležena u kanonskom jevanđelju po Mateju i nekanonskom jevanđelju po Tomi. Dok je Tome data samo parabola, kod Mateja sledi i tumačenje koje se odnosi na konačni sud. Kod Mateja, ova alegorijska priča je sedma i poslednja u nizu koji počinje pričom o sejaču.

Priča o bacanju mreže je po naravoučeniju slična priči o kukolju, koja takođe govori o odvajanju dobrih od loših na sudnjem danu.

Priča
-----

### Po Mateju

Jevanđelje po Mateju prenosi sledeće Isusove reči:

> "Još je carstvo nebesko kao mreža koja se baci u more i zagrabi od svake ruke ribe; Koja kad se napuni, izvukoše je na kraj, i sedavši, izbraše dobre u sudove, a loše baciše napolje. Tako će biti na posletku veka: izići će anđeli i odlučiće zle od pravednih. I baciće ih u peć ognjenu: onde će biti plač i škrgut zuba."
> 
> 
> Reče im Isus: "Razumeste li ovo?" Rekoše mu: "Da, Gospode."
> 
> 
> 
> A on im reče: "Zato je svaki književnik koji se naučio carstvu nebeskom kao domaćin koji iznosi iz kleti svoje novo i staro."
> 
> – Jevanđelje po Mateju, 13:47–52 (prevod Vuka Karadžića)

### Po Tomi

Jevanđelje po Tomi prenosi sledeće Isusove reči:

> "Čovjek je nalik mudru ribaru koji baci mrežu u more i odatle je izvuče punu sitnih riba. Među njima mudri ribar pronađe veliku, dobru ribu. On baci sve sitne ribe nazad u more, i izabere veliku ribu bez dvoumljenja. Ko ima uši da čuje, neka čuje!
> 
> – Jevanđelje po Tomi, izreka 8

Tumačenja
---------

Slično kao i priča o kukolju, data ranije kod Mateja, i ova priča se odnosi na sudnji dan. 
Realna podloga za ovu alegorijsku priču je razdvajanje jestivih od nejestivih riba uhvaćenih u mreži. Kod Mateja se kaže da će "anđeli doći i odvojiti zle od pravednih" na sličan način.

Jovan Zlatousti piše o ovoj paraboli:

> 
> A gde se ovo razlikuje od priče o kukolju? Jer tamo su takođe jedni spaseni, a drugi propali; ali tamo, zbog izbora zlih učenja, i oni pre toga opet, zbog ne obraćanja pažnje na njegove reči, ali ovi zbog nevaljalstva života.
> 
>

Izvori
------

1. 1 2  R. T. France, The Gospel According to Matthew: An introduction and commentary, Eerdmans, 1985, ISBN 0-8028-0063-7, p. 230.
2. ↑  Catholic Encyclopedia: Parables
3. ↑  Craig S. Keener, A Commentary on the Gospel of Matthew, Eerdmans, 1999, ISBN 0-8028-3821-9, pp. 392-394.
4. ↑  John Chrysostom, *Homily 47 on Matthew*.

Vidi još
--------

***Priča o bacanju mreže*** na Wikimedijinoj ostavi

* Isusovo učenje

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |